Francis Ebejer

Minn Wikipedija, l-enċiklopedija ħielsa.

Francis Ebejer twieled fit-tmienja u ghoxrin ta' Awissu, elf disa’ mija hamsa u ghoxrin u trabba Ħad Dingli. Kien l-ikbar fost sebat aħwa. Kemm missieru kif ukoll ommu kienu għalliema. Studja fl-iskola primarja tal-Gvern, fil-Liċeo u ħa sena kors tal-letteratura fl-Università Irjali ta' Malta. Huwa mexa fuq il-passi ta' missieru u sar għalliem ta' l-Ingliż u wara sentejn taħriġ f'kulleġġ fl-Ingilterra, fl-elf disa’ mija u hamsin ġie nominat kap ta' l-iskejjel primarji tal-Gvern.

Il-kitbiet tiegħu bilingwi, kemm bl-Ingliż kif ukoll bil-Malti, u beda l-karriera tiegħu permezz ta' drammi fuq ir-radju, televiżjoni u stejjer qosra li kienu ppubblikati New York bejn l-elf disa’ mija u tmenin u l-elf disa’ mija tnejn u disghin, oħrajn imxandra fuq il-B.B.C. filwaqt li oħrajn ġew tradotti għat-Taljan, Olandiż u saħħansitra Ġappuniż. Meta kiseb din il-popolarità, Ebejer beda jikteb għall-produzzjonijiet teatrali, u novelli li ħafna minnhom ġew ippubblikati Londra u New York. Fost l-iktar xogħlijiet magħrufa tiegħu hemm A Wreath of Maltese Innocents, Wild Spell of Summer, In the Eye of the Sun, Come Again in Spring, Requiem for a Malta Fascist, u Leap of Malta Dolphins.

Ebejer kien membru tal-P.E.N., L-Ghaqda Internazzjonali ta' l-Awturi, President onorarju tal-Moviment Letterarju Malti u membru tal-Kunsill ta' l-Akkademja tal-Malti.

Ebejer rebaħ bosta premjijiet u unuri għax-xogħlijiet teatrali kif ukoll televiżivi tiegħu. Huwa ġie mogħti il-Premju Letterarju Malti erba' darbiet, il-'Cheyneh Award for the Best Producer' fl-elf disa’ mija erbgha u tmenin, il-'Phoenicia Trophy for Culture" fl-elf disa’ mija tnejn u tmenin u fl-elf disa’ mija hamsa u tmenin, u l-premju 'Città di Valletta' fl-elf disa’ mija disgha u tmenin.

Ebejer miet ħabta u sabta fir-residenza tiegħu fis-Swieqi fl-elf disa’ mija tlieta u disghin, u ndifen fil-ċimiterju ta' Ħad Dingli, il-pajjiż li dejjem influewnzah u ispirah fil-kitbiet tiegħu.